|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 30.novembrī** | **Nr. GND/2023/1069** |
|  | **(protokols Nr.18; 5.p)** |

**Par V. O. reģistrēšanu Gulbenes novada pašvaldības**

**dzīvokļu jautājumu risināšanas reģistrā**

Gulbenes novada pašvaldības dokumentu vadības sistēmā 2023.gada 8.novembrī ar reģistrācijas numuru GND/5.4/23/2237-O reģistrēts **….** (turpmāk – iesniedzējs), deklarētā dzīvesvieta: …. (turpmāk – dzīvojamā telpa), 2023.gada 8.novembra iesniegums, kurā izteikts lūgums reģistrēt iesniedzēju īrētās dzīvojamās telpas apmaiņas pret citu īrējamu dzīvojamo telpu reģistrā. Iesniedzējs savu lūgumu pamato ar faktu, ka dzīvojamajā telpā nav apkures.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Likuma “Par palīdzību dzīvokļa jautājumu risināšanā” (turpmāk – Palīdzības likums) 24.panta pirmā daļa nosaka, ka pašvaldība var sniegt palīdzību pašvaldībai piederošās vai tās nomātās dzīvojamās telpas apmaiņā pret citu īrējamu pašvaldībai piederošu vai tās nomātu dzīvojamo telpu domes saistošajos noteikumos paredzētajā kārtībā. Savukārt minētā likuma 24.panta otrā daļa paredz, ka palīdzību īrētās pašvaldībai piederošās vai tās nomātās dzīvojamās telpas apmaiņā pret citu īrējamu pašvaldībai piederošu vai tās nomātu dzīvojamo telpu pašvaldība sniedz tādā secībā, kādā reģistrēti iesniegumi par attiecīgā veida palīdzības saņemšanu.

Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļu jautājumu risināšanā” 10.2.apakšpunktā noteikts, ka dzīvojamās telpas apmaiņai var tikt reģistrētas personas, kuras īrē pašvaldībai piederošu vai tās nomātu dzīvojamo telpu un vēlas to apmainīt pret citu īrējamu dzīvojamo telpu sakarā ar dzīves apstākļu uzlabošanos un vēlas maiņu uz dzīvojamo telpu ar lielāku platību vai arī maiņu no nelabiekārtotas uz labiekārtotu dzīvojamo telpu un kuras vismaz vienu gadu katru mēnesi ir maksājušas pilnā apmērā īres un komunālo pakalpojumu maksājumus.

Dzīvojamajā telpā ir veikta ugunsdrošības pārbaude un konstatēts, ka dūmvads (skurstenis) nav atbilstošā tehniskā stāvoklī un dzīvojamajā telpā nedrīkst lietot malkas apkures krāsnis. Latvijas skursteņslaucītāju amata brālības 2023.gada 24.oktobra pārbaudes aktā Nr.2343 norādīts, ka dūmvadu kanāli neatbilst normatīvo aktu prasībām un to ekspluatācija aizliegta. Akta sastādīts pamatojoties uz Ministru Kabineta Nr.238 noteikumu 89.punkta 1.apakšpunktu, kas nosaka, ka aizliegts izmantot bojātu apkures iekārtu, ierīci vai dūmvadu.

Ņemot vērā minēto un pamatojoties uz likuma “Par palīdzību dzīvokļa jautājumu risināšanā” 24.pantu, Pašvaldību likuma 4.panta pirmās daļas 10.punktu, Gulbenes novada domes 2020.gada 30.janvāra saistošo noteikumu Nr.2 “Par palīdzību dzīvokļu jautājumu risināšanā” 10.2.apakšpunktu un Sociālās un veselības jautājumu komitejas ieteikumu, atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Gunārs Ciglis, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. REĢISTRĒT ….., Gulbenes novada pašvaldības dzīvokļu jautājumu risināšanas 3.reģistrā ar kārtas Nr.­­23.

2. Lēmuma izrakstu nosūtīt:

2.1. …..

2.2. Gulbenes novada Daukstu pagasta pārvaldei: Dārza iela 10, Stari, Daukstu pagasts, LV-4417.

Gulbenes novada domes priekšsēdētājs A.Caunītis